hu hu hu hu en hu hu en hu pt en hu hu en hu hu en hu pt en en hu de hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu de hu de hu de hu hu hu hu hu hu hu hu en en en es hu hu en en hu
Nem szemét! 1.0 - Ne Pazarolj!
Tudtad, hogy a kávézacc nem szemét? Rengeteg dologra használható!
Kiváló adalék a növényeidnek magas nitrogéntartalma miatt. A növények egyik legfontosabb tápeleme a nitrogén, mely többek között lehetővé teszi számukra, hogy a napfényt energiává alakítsák.
A rózsák és muskátlik színe intenzívebb lesz, ha a talajt kávézaccal kevered.
A savanyú talajt kedvelő növényeknek (rododendronok, hortenziák, páfrányok, azáleák, örökzöldek) több kávézaccot adhatsz, mert savanyítja a talajt.
A répa sokkal szebben és nagyobbra nő, ha az ültetése előtt a földhöz egy kis kávézaccot adsz.
A komposztnak is hasznos eleme, nitrogéntartalma miatt, illetve segít a hő létrehozásában és fenntartásában, valamint a komposzt nedvességtartalmának kezelésében.
Gyep trágyázásra is szuper. 1 csészényi kávézaccot adj 10 liter vízhez, hagyd állni egy napig, majd spricceld a fűre.
A zöldségmagokat zaccal keverve gazdag és egészséges termésre számíthatsz.
Kávézacc és az állatok
Ágyások közé szórva a csigák és hangyák ellen vethető be.
Távol tartja a kóbor állatokat és megakadályozza, hogy odapiszkítsanak az udvarodba. Ha kávézaccot szórsz azokra a helyekre, ahová piszkít a macska, különösen valamilyen erős illattal együtt (narancshéj, levendula) megoldja a problémát.
Bolhák ellen a macska, vagy a kutya szőrét dörzsöld be kávézaccal.
Kávézacc és a testápolás
Hajszínező, hajpakolás a barna és sötétvörös hajaknak. Öblítés előtt dörzsöld át egy kevés kávézaccal. A kávézacc megszabadít az elhalt hámsejtektől, a zsíros lerakodástól, és természetesen színezi a hajat, illetve tápanyagokkal látja el a hajad, plusz serkenti a növekedést.
Tartóssá teszi a barnulást. Forrald fel a zaccot egy bögre vízben, majd mikor kihűlt kend be vele a testedet egyeneletesen. Hagyd állni rajta 20 percet és mosd le. Táplálja a bőrt, és megtartja a barnaságot.
Narancsbőr ellen így használd: durva nádcukorból, tengeri sóból és kávézaccból készíts keveréket, dörzsöld be a problémás területet zuhanyzás közben, majd öblítsd le. A cukor kiválóan hámlaszt, a tengeri só esszenciális olajokat tartalmaz, amelyek mélyen a bőrödbe hatolnak, a kávé pedig fokozza az anyagcserét. A másik recept: keverj el egy tojásfehérjét egy kávéskanál kávézaccal, és masszírozd át vele a combjaidat, hagyjd rajta állni egy fél órát, majd mosd le.
Akár kézmosásra is használhatod.
Kávézacc és a konyha
Hűtőszagtalanítás: egy bögre kávézacc magába szívja a kellemetlen szagokat.
Konyharuhára szórva egy kis dörzsöléssel el tudja távolítani az edényekre száradt ételmaradékokat, miközben az edények anyagához, felületéhez kíméletes marad és nem hagy karcos nyomokat maga után. Fehér edényekhez ne használd, mert elszínezheti őket.
A lefolyó nem kívánatos szagai ellen önts egy maréknyi zaccot kevés vízzel a lefolyóba, hagyd állni fél órát, majd forró vízzel öblítsd le.
Hagymavágás után dörzsöld át egy kevés zaccal a kezed. Viszlát hagymaszag, üdv puhább bőr 🙂
Egy csipetnyi kávézacc a húsételek a titkos összetevője lehet. A sült húsoknak különleges füstös ízt ad, ha sütés előtt átdörzsölöd egy kevés kávézaccal. A sertéspörköltet is meg lehet bolondítani egy teáskanálnyival. Azonban fontos tudni, hogy a zaccnak kesernyés íze van, ezért óvatosan bánj vele!
A süteményeket megbolondíthatod egy csipet kávézaccal.
Megakadályozhatod a hamu szétszóródását kályha takarításakor, ha egy adag zaccot szórsz a hamu közé. Így sepréskor nem fog szétszállni a hamu pora.
Hamutartó szagsemlegesítése, egy kevés kávézaccal dörzsöld át, hogy magába szívja a kellemetlen szagot.
Dörzsöld be a bútorok karcolásait egy kevés nedves kávézaccal. Így visszanyerhed bútoraid újszerű állapotát, és színét.
Természetes légfrissítés: a kávézaccot tedd egy sűrű szövésű zsákba, majd akaszd a légkondi elé.
Kávés illatgyertya. Régi gyertyákat olvassz fel, keverj bele kávézaccot és öntsd formába, melynek a közepébe kanócot teszel.
A száraz kávézacc kiválóan élénkíti a szőnyegek színét, csak rá kell szórni a felületre, majd pár perc múlva fel kell porszívózni.
Sötét színű ruhák felfrissítésére is alkalmas a kávézacc, ha mosáshoz adunk egy keveset belőle.
Írta Ági 0 Comments
Zero waste húsvéti nyuszi
Vélemény, hozzászólás? Kilépés a válaszból
Az email címet nem tesszük közzé. A kötelező mezőket * karakterrel jelöltük
Ági vagyok, férjemmel, 1,5 éves babánkkal, egy 2,5 éves örökké zsizsegő magyar vizslával és kisebbik öcsémmel élünk Budapesten. Napjainkban egyre égetőbb kérdés a műanyagmentesség, a környezetvédelem, ezt felismerve tudatosan szeretnénk odafigyelni az életünkre családommal. És hogy hogyan próbálunk áttérni a nagyvárosban gyerekkel, kutyával egy egészséges, műanyagmentes, zero waste irányvonalra? Kövesd a blogom, hogy megtudd.
Unable to communicate with Instagram.
ne pazarolj © 2018
Ashe Theme by WP Royal.
Kedves Látogató! Tájékoztatjuk, hogy a honlap felhasználói élmény fokozásának érdekében sütiket alkalmazunk. A honlapunk használatával Ön a tájékoztatásunkat tudomásul veszi.ElfogadomBővebben...